**

Upravni odjel za komunalni sustav i urbanizam

 **Povjerenstvo za provedbu oglasa**

 KLASA: 112-03/17-01/2

 URBROJ: 2186/01-04-01/5-17-50

 Varaždin, 3. travanj 2017.

Na temelju članka 20. Zakona o službenicima i namještenicima u lokalnoj i područnoj (regionalnoj) samoupravi ("Narodne novine" broj 86/08 i 61/11) Povjerenstvo za provedbu oglasa za prijam u službu na određeno vrijeme u Upravni odjel za komunalni sustav i urbanizam Grada Varaždina objavljenog na web stranicama Hrvatskog zavoda za zapošljavanje i Grada Varaždina, dana 3. travnja 2017. godine, objavljuje

**P O Z I V**

**na prethodnu provjeru znanja i sposobnosti**

|  |  |
| --- | --- |
| **I.** | Povjerenstvo za provedbu oglasa u postupku provedbe Oglasa za prijam u službu na određeno vrijeme **Višeg upravnog referenta za javna davanja i poreze** u Upravnom odjelu za komunalni sustav i urbanizam Grada Varaždina, objavljenog na web-stranicama Hrvatskog zavoda za zapošljavanje i Grada Varaždina dana 13. ožujka 2017. godine, utvrdilo je da pismenom testiranju mogu pristupiti kandidati koji zadovoljavaju uvjete Oglasa, tj. čija prijava je pravodobna i uredna te ispunjava formalne uvjete. |
|  |  |
| **II.** | Podnositeljima nepotpunih i/ili nepravodobnih prijava upućena je odgovarajuća pisana obavijest, uz povrat dokumentacije priložene prijavi.Pisana obavijest upućena je i podnositeljima prijava koji ne ispunjavaju neki od formalnih uvjeta Oglasa.

|  |
| --- |
| **Osobe koje nisu podnijele pravodobnu i urednu prijavu ili ne ispunjavaju formalne uvjete Oglasa ne smatraju se kandidatima prijavljenim na Oglas i ne mogu pristupiti testiranju**. |

 |
|  |  |
| **III.** | Utvrđuje se da kandidati koji zadovoljavaju sve uvjete iz Oglasa trebaju pristupiti provjeri znanja i sposobnosti koje će se održati **u Gradskoj vijećnici**, **Varaždin, Trg kralja Tomislava 1, dvorana na II. katu,** dana **10. travnja (ponedjeljak) 2017. godine s početkom u 9,00 sati.****Na provjeru je potrebno ponijeti osobnu iskaznicu ili putovnicu i kemijsku olovku.**

|  |
| --- |
| Ne postoji mogućnost naknadne provjere znanja i sposobnosti, bez obzira na razloge koje pojedinog kandidata eventualno priječe da provjeri pristupi u naznačeno vrijeme. |

Provjera se sastoji od slijedećih faza: **a) Pisano testiranje**Pisano testiranje obuhvaća pitanja kojima se testira provjera poznavanja osnova djelokruga i ustrojstva te načina rada jedinica lokalne i područne (regionalne) samouprave i samoupravnog djelokruga Grada Varaždina te provjera znanja bitnih za obavljanje poslova radnog mjesta za koje je raspisan Natječaj.Pisano testiranje sastojat će se od 10 pitanja, a trajat će 45 minuta. Kod pitanja bit će potrebno izvršiti odabir između jednog ili više ponuđenih odgovora, odnosno nadopuniti pitanje točnim odgovorom.Provjera se boduje na način da svaki kandidat može ostvariti do 10 bodova.**b) Provjera praktičnog rada na računalu**Ovaj dio provjere sastojat će se od 5 pitanja iz područja programskog alata Microsoft Word i od 5 pitanja iz područja programskog alata Microsoft Excel. Ovaj dio provjere trajat će 30 minuta i može se ostvariti do 10 bodova.**c) Intervju** Intervju se provodi samo s kandidatima koji su ostvarili **najmanje 50% bodova odnosnom minimalno 5 bodova** iz svakog dijelaprovjere znanja i sposobnosti kandidata na provedenom testiranju (pod a) i b)). Kroz razgovor s kandidatima utvrđuju se interesi, profesionalni ciljevi i motivacija za rad u lokalnoj službi. Konačna ocjena intervjua je prosjek ukupne ocjene svih članova Povjerenstva, a može se ostvariti do 10 bodova.

|  |
| --- |
| Smatra se da je kandidat koji se ne odazove na neku od navedenih faza provjere (bez obzira na razloge) povukao prijavu na Oglas.Smatrat će se da je prijavu povukao i kandidat koji tijekom provjere remeti mir i/ili pravila ponašanja s kojima će biti upoznat, kao i kandidat koji ne predoči osobnu iskaznicu ili putovnicu. |

Informacije o provedbi postupaka i načinu testiranja, tj. o pravilima testiranja - pravnim i drugim izvorima za pripremanje kandidata za testiranje vezanim uz pisano testiranje, navedene su u tekstu Obavijesti i uputa, koja je prethodno objavljena na web-stranici Grada Varaždina ([www.varazdin.hr](http://www.varazdin.hr)). |
|  |  |
| **IV.** | **Rezultati pisanog testiranja i praktične provjere** bit će objavljeni istog dana **- 10. travnja (ponedjeljak) 2017. godine do 11,00 sati**, na oglasnoj ploči Grada Varaždina.Osim toga, Povjerenstvo će, putem kontakt telefona navedenih u prijavama, obavijestiti sve kandidate koji pristupe testiranju o ostvarenim rezultatima.**Intervju** će biti proveden **istog dana (10. travnja 2017. godine)** u Gradskoj vijećnici. Vremenski raspored intervjua bit će objavljen na oglasnoj ploči Grada Varaždina, istodobno s rezultatima pisanog testiranja. |
|  |  |
| **V.** | Ovaj Poziv objavljuje se na web-stranici i oglasnoj ploči Grada Varaždina. |

**Povjerenstvo**

**za provedbu OGLASA**